Департман за србистику Филозофског факултета Универзитета у Нишу

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ НАУЧНОИСТРАЖИВАЧКОГ РАДА КАНДИДАТА**

Доц. др Александра Јанић Митић постигла је запажене резултате на пољу научноистраживачког рада у оквиру уже научне области Српски језик, што се може закључити на основу објављених радова у истакнутим домаћим и међународним часописима, у зборницима, те на основу учешћа на научним конференцијама и у пројектима.

У протеклих пет година, односно након избора у звање доцент, др Александра Јанић Митић објавила 17 радова (категорија М14, М23, М24, М33, М44, М45, М51, М53, М61), универзитетски уџбеник *Енглеско-српска контрастивна лексикологија* (2022. године, у коауторству са проф. др Душаном Стаменковићем) и помоћни уџбеник *Правописна и друга језичка вежбања* (2020. године, у коаутoрству са проф. др Јорданом Марковић и доц. др Мајом Вукић), у којима је показала интересовање за савремени српски језик. Учествовала је на 12 научних скупова у земљи и у иностранству и излагала реферате о досадашњим истраживањима из области савременог српског језика. Заједно са др Кристином Митић и др Јеленом Младеновић приредила је *Библиографију чланова Департмана за србистику* у издању Филозофског факултета у Нишу 2021. године. Рецензензирала је радове из области Српски језик у научним часописима *Philologia Mediana*, *Годишњак за српски језик* Филозофског факултета у Нишу, *Годишњак Педагошког факултета у Врању*, *Facta Universitatis, Series: Teaching, Learning and Teacher Education*, *Теме*, *Philologia*, *International Journal of Cognitive Research in Science, Engineering and Education*, *Наслеђе*, *Исходишта*, *Фолклористика*), радове у зборницима са конференција *Савремена проучавања језика и књижевности* XIII, XIV, XV (са конференција одржаних 2021, 2022. и 2023. године на ФИЛУМ-у у Крагујевцу), *Језик, књижевност, алтернативе* (конференција одржана 2021), *Учење у пандемији – summa утисака* (истоимени научно-стручног скупа одржан 2021), *Савремена филолошка проучавања младих истраживача I и II* (истоимене конференције одржане 2022. и 2023), а један је од рецензената зборника са конференције *Савремена филолошка проучавања младих истраживача II* (одржане 2023).

Истраживања др Александре Јанић Митић рађена су и у оквиру следећих пројеката: *Српски језик и књижевност у фокусу*, бр. 336/1-6-01 (од 2024), *Structuring Concept Generation with the Help of Metaphor, Analogy and Schematicity* – *SCHEMAS*, бр. 7715934 (од 2022), *Говорни и стандардни језик у јавној комуникацији у Нишу* бр. О-25-20 (од 2020), *Србистика на Филозофском факултету у Нишу (35 година од оснивања студијског програма)* бр. 455/1-1-9-01 (од марта до маја 2022), *Србистика на Филозофском факултету у Нишу*, бр. 100/1-10-9-01 (2020/21), *Српски језик некад и сад: лингвистичка истраживања* Филозофског факултета у Нишу, бр. 360/1-16-10-01 (2019/20), *Одрживост идентитета Срба и националних мањина у пограничним општинама источне и југоисточне Србије* бр. 179013 (од 2018. године до завршетка финансирања пројеката Министарства). Од октобра 2022. до децембра 2023. др Александра Јанић Митић била је руководилац интерног пројекта *Српски језик и књижевност у фокусу* (бр. 300/1-14-9-01) Филозофског факултета у Нишу.

На основу наведеног, Веће Депармана за србистику даје **позитивну оцену** за постигнуте резултате у области научноистраживачког рада доц. др Александри Јанић Митић, кандидату за избор у звање *ванредни професор* за ужу научну област Српски језик (Правопис, Савремени српски језик, Продуктивни типови творбе у српском језику).

У Нишу, 5. 9. 2024. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Александра Јанић Митић,

управник Департмана за србистику

Департман за србистику Филозофског факултета Универзитета у Нишу

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Доц. др Александра Јанић Митић развијала је наставничке способности као сарадник у настави (од 2012. до 2013. године), па као асистент (од 2013. до 2019. године), те и као доцент (од 2019. године до данас) на Филозофском факултету Универзитета у Нишу и постигла је значајне резултате у области развоја наставе.

Доц. др Александра Јанић Митић била је ангажована у различитим активностима везаним за академску заједницу којој припада и у пословима наставног и научног промовисања Факултета и Универзитета, а била је члан комисија и стручних тела Факултета. Члан је Изборног већа Филозофског факултета Универзитета у Нишу (од 2019. године), члан је Наставно-научног већа Филозофског факултета Универзитета у Нишу (од 2022. године), србистичке Комисије за признавање испита студентима у оквиру међународне размене (од 3. 7. 2020, бр. одлуке ННВ ФФНИ 244/1-9-1-01). Од октобра 2019. до октобра 2022. године била је секретар Центра за српски као страни и нематерњи језик Филозофског факултета у Нишу. Управник је Департмана за србистику Филозофсог факултета Универзитета у Нишу од 16. јануара 2024. године.

Др Александра Јанић Митић била је члан организационих и програмских одбора следећих научних конференција: члан Организационог одбора конференције *Језик, књижевност, процес* (2023), одржане 21. и 22. 4. 2023. на Филозофском факултету у Нишу и панелиста сесије *Иновације у процесима стварања речи, нових значења и њихова употреба*; члан Програмског и Организационог одбора конференција *Савремена филолошка проучавања младих истраживача II* (2023), у организацији Центра за савремена филолошка проучавања младих истраживача Филозофског факултета у Нишу; члан Организационог одбора научне конференције *Језик нишких медија*, одржане 29. новембра 2022. године на Универзитету у Нишу; члан Организационог одбора Семинара за наставнике из Северне Македоније одржаног 19. 6. 2021. на Филозофском факултету у Нишу у организацији Департмана за србистику (одлука Наставно-научног већа Филозофског факултета у Нишу 221/1-15-14-01); члан Програмског и Организационог одбора конференција *Учење у пандемији – summa утисака* (24. и 25. 9. 2021) и *Савремена филолошка проучавања младих истраживача I* (25. и 26. 2. 2022), обе у организацији Центра за савремена филолошка проучавања младих истраживача Филозофског факултета у Нишу.

Одржала је пленарно предавање *Конкурентност дублета и синонима у српском језику актуелних током пандемије вируса корона* 25. 2. 2022. на конференцији *Савремена филолошка проучавања младих истраживача I*; учествовала је на трибини „Уметнички калеидоскоп” (са проф. др Гораном Максимовићем и доц. др Мирјаном Бојанић Ћирковић) 21. октобра 2023. године у организацији друштва „Клише” и часописа *Без лимита*, у простору Књижевно-меморијалне поставке „Стеван Сремац / Бранко Миљковић” Народног музеја у Нишу; била је један од панелиста у оквиру *Панел-дискусије о родно осетљивом језику* 9. маја 2022. године на Филозофском факултету у Нишу, чији је организатор AEGEE Ниш; била је један од говорника на трибини „Шта је функционални српски језик и зашто нам је свима потребан?”, у организацији Департмана за србистику на Филозофском факултету у Нишу 21. 2. 2023.

Била је организатор окружног нивоа Такмичења из српског језика и језичке културе за средњошколце из Нишавског округа на Филозофском факултету у Нишу 16. маја 2021. године и приређивач Билтена са тог такмичења, коорганизатор (са проф. др Кристином Митић) окружног нивоа Књижевне олимпијаде за средњошколце из Нишавског округа 20. марта 2022. и окружног нивоа Такмичења из српског језика и језичке културе за средњошколце из Нишавског округа 9. априла 2022. Са колегиницом Кристином Митић приредила је и Билтен такмичења за 2022. годину. Затим, била је коорганизатор (са проф. др Кристином Митић и проф. др Надеждом Јовић) окружног нивоа Књижевне олимпијаде за средњошколце из Нишавског округа 11. марта 2023. и окружног нивоа Такмичења из српског језика и језичке културе за средњошколце из Нишавског округа 1. априла 2023. Са колегиницама проф. др Кристином Митић и проф. др Надеждом Јовић приредила је и Билтен такмичења за 2023. годину. Такође, била је коорганизатор (са проф. др Надеждом Јовић, проф. др Кристином Митић и проф. др Александром Лончар Раичевић) окружног нивоа Књижевне олимпијаде за средњошколце из Нишавског округа 17. марта 2024. на Филозофском факултету у Нишу.

Била је лектор за српски језик часописа *Теме* од 2016. до октобра 2021. године, лектор десетак уџбеника и монографија објављених на факултетима Универзитета у Нишу. Активно учествује у промотивним активностима Департмана и Факултета. Била је члан комисија за спровођење пријемног испита за ОАС Новинарства и ОАС Комуницирања и односа са јавношћу (2019), те члан и састављач теста за ОАС Новинарства (2022) и Комуницирања и односа са јавношћу (2021, 2023), а 2021. године члан комисије и састављач теста из области српског језика за пријемни на страним филологијама (Руски језик и књижевност, Француски језик и књижевност). Такође, била је члан рангирне комисије за упис студената на мастер студије Србистике у академској 2023/24. години. Учествује у реализацији припремне наставе из области правописа за пријемне испите на основним студијама Србистике и Новинаства / Комуницирања и односа с јавношћу.

У периоду од претходног избора осмислила је силабусе за следеће нове предмете: Контрастивни приступ српском и енглеском правопису (Англистика, ОАС, са проф. др Душаном Стаменковићем), Језик у медијима (Србистика, ОАС), Функционални српски језик (Психологија, Немачки језик и књижевност, Историја, Социологија, Социјална политика и социјални рад, ОАС, са доц. др Иваном Митић), Корпусна лингвистика (Србистика, МАС), Контрастивна лексикологија: примене у настави и превођењу (Англистика, МАС, са проф. др Душаном Стаменковићем), Актуелна истраживања у морфологији и лексикологији српског језика (Србистика, Стране филологије, ДАС). Др Александра Јанић Митић показује заинтересованост за унапређење припреме и извођења наставе.

На основу изложених података, Веће Департмана за србистику даје **позитивну оцену** у области доприноса развоју наставе и развоју других делатности Филозофског факултета у Нишу доц. др Александри Јанић Митић, кандидату предложеном за избор у звање *ванредни професор* за ужу научну област Српски језик (Правопис, Савремени српски језик, Продуктивни типови творбе у српском језику).

У Нишу, 5. 9. 2024. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Александра Јанић Митић,

управник Департмана за србистику

Департман за србистику Филозофског факултета Универзитета у Нишу

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ РЕЗУЛТАТА ПЕДАГОШКОГ РАДА КАНДИДАТА**

Доц. др Александра Јанић Митић почела је педагошки рад 2012. године као сарадник у настави за ужу научну област Српски језик, затим је у звању асистент била од 2013. до 2019. године, а од 2019. године доцент је на Филозофском факултету Универзитета у Нишу.

Држи наставу на сва три нивоа студија Србистике, на основним и мастер студијама Англистике, на основним студијама Новинарства, Психологије, Немачког језика и књижевности, Историје, Социологије, Социјалне политике и социјалног рада. Конкретније, држи наставу на следећим предметима: Правопис (Србистика, ОАС, предавања и вежбе), Савремени српски језик (Новинарство, ОАС, предавања од 2019/20. године, а вежбе у одсуству доц. др Нине Судимац), Лектура и коректура (Србистика, ОАС, предавања од 2019/20. године, а вежбе у одсуству доц. др Нине Судимац), Продуктивни типови творбе у српском језику (Србистика, ОАС, предавања и вежбе), Језик у медијима (Србистика, ОАС, предавања и вежбе), Контрастивни приступ правопису српског и енглеског језика (Англистика, ОАС, предавања), Морфологија 1 (Србистика, ОАС, вежбе), Морфологија 2 (Србистика, ОАС, вежбе), Контрастивна лексикологија: примене у настави и превођењу (Англистика, МАС, предавања), Корпусна лингвистика (Србистика, МАС), Когнитивни, функционални и формални аспекти граматике (Србистика, ДАС), Контрастивна језичка истраживања (Србистика, Стране филологије, ДАС), Актуелна истраживања у морфологији и лексикологији српског језика (Србистика, Стране филологије, ДАС).

За потребе обавезног предмета Правопис (Србистика, ОАС), у коауторству са проф. др Јорданом Марковић и доц. др Мајом Вукић, објавила је 2020. године приручник *Правописна и друга језичка вежбања*, а за потребе изборног предмета Контрастивна лексикологија: примене у настави и превођењу, у коауторству са проф. др Душаном Стаменковићем, објавила је 2022. године уџбеник *Енглеско-српска контрастивна лексикологија*.

Одржала је више предавања за наставнике у оквиру акредитованих семинара и семинара у организацији Департмана за србистику (некадашњих Департмана за српски језик и Департмана за српску и компаративну књижевност), као и предавање по позиву у Друштву младих лингвиста 2019. године. Одржала је 5. 4. 2022. године онлајн-предавање за ученике, студенте и све заинтересоване на тему *Како знаци интерпункције утичу на значење и како их правилно комбиновати?*, као и онлајн-предавање „Англицизми у стандарду и жаргону српског језика: између потребе, помодарства и креативности” за наставнике, студенте и све заинтересоване 4. 5. 2022. године. На летњој школи у оквиру пројекта *Comparing Confidence and Trust Online and Offline (CompConTrustOO)* одржала је предавање *The Newsroom and Modality: A Case Study of Online and Offline Media Outlets in Niš* 22. 8. 2022. на Палићу.

На основу свега наведеног, Веће Департмана за србистику предлаже Изборном већу Филозофског факултета у Нишу да усвоји **позитивну оцену** за резултате педагошког рада доц. др Александре Јанић Митић, кандидата предложеног за избор у звање *ванредни професор* за ужу научну област Српски језик (Правопис, Савремени српски језик, Продуктивни типови творбе у српском језику).

|  |  |
| --- | --- |
| У Нишу, 5. 9. 2024. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Доц. др Александра Јанић Митић,  управник Департмана за србистику |

Департман за србистику Филозофског факултета Универзитета у Нишу

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Доц. др Александра Јанић Митић остварила је следеће резултате у обезбеђивању научно-наставног подмлатка: била је ментор за шест дипломских/завршних радова и два мастер рада на Департману за србистику; члан шест комисија за одбрану дипломских/завршних радова на Департману за србистику и пет комисија за одбрану мастер радова на Департману за србистику и Департману за англистику.

Менторства у изради завршних/дипломских и мастер радова

1) Миљана Цветковић, (студијски програм Србистика, број индекса: 2623), датум одбране 16. 10. 2023, тема завршног/дипломског рада: *Семантика и употреба жаргонских сливеница за означавање хране у српском језику* (ментор: доц. др Александра Јанић, члан: проф. др Татјана Трајковић).

2) Сандра Стевановић (студијски програм Србистика, број индекса: 2621), датум одбране 21. 6. 2023, тема завршног/дипломског рада: *Творба и семантичке специфичности сложених придева на* -глав *у савременом српском језику* (ментор: доц. др Александра Јанић, члан: проф. др Мирјана Илић).

3) Александра Пејић (студијски програм Филологија, модул Српски језик, број индекса: 161), датум одбране: 7. 11. 2022, тема мастер рада: *Семантика првостепених деривата глагола* љубити *у савременом српском језику* (ментор: доц. др Александра Јанић, председник: проф. др Мирјана Илић, члан: проф. др Марта Величковић).

4) Никола Михајловић (студијски програм Филологија, модул Српски језик, број индекса: 158), датум одбране: 1. 6. 2022, тема мастер рада: *Значењске специфичности придева на* -ов/-ев *и присвојног генитива у савременом српском језику* (ментор: доц. др Александра Јанић, председник: проф. др Мирјана Илић, члан: проф. др Душан Стаменковић).

5) Александра Стојиљковић (студијски програм Србистика, број индекса: 2526), датум одбране: 29. 10. 2021, тема завршног/дипломског рада: *Конкурентност и творба новијих англицизама на -*ер *за именовање особа и њихових пандана у српском језику* (ментор: доц. др Александра Јанић, члан: мср Никола Татар).

6) Јована Јаћимовић (студијски програм Србистика, број индекса: 2519), датум одбране: 19. 10. 2021, тема завршног/дипломског рада: *Статус и употреба назива занимања са суфиксом -*ица *у савременом српском језику* (ментор: доц. др Александра Јанић, члан: проф. др Мирјана Илић).

7) Никола Михајловић (студијски програм Србистика, број индекса: 2497), датум одбране: 21. 10. 2020, тема завршног/дипломског рада: *Творба и статус назива (мање) познатих предмета у савременом српском језику* (ментор: доц. др Александра Јанић, члан: проф. др Мирјана Илић).

8) Александра Пејић (студијски програм Србистика, број индекса: 2500), датум одбране: 21. 10. 2020, тема завршног/дипломског рада: *Творба и статус именичких сложеница на -*љубац *у савременом српском језику* (ментор: доц. др Александра Јанић, члан: проф. др Мирјана Илић).

Чланства у комисијама за одбрану дипломских и мастер радова

1) Ева Веселиновић (студијски програм Англистика, број индекса 526), датум одбране 10. 11. 2023, тема мастер рада: *Cognitive Linguistics Influence: An Error Analysis of Reported Speech by Serbian EFL Students*  (ментор: доц. др Марта Величковић, председник Комисије: проф. др Михаило Антовић, члан: доц. др Александра Јанић).

2) Александра Богдановић (студијски програм Англистика, број индекса 534), датум одбране 23. 10. 2023, тема мастер рада: *Calque as a Type of Phraseological Anglicism*  (ментор: проф. др Биљана Мишић Илић, председник Комисије: проф. др Владимир Јовановић, члан: доц. др Александра Јанић).

3) Младен Петровић (студијски програм Англистика, број индекса 265), датум одбране 11. 10. 2021, тема мастер рада: *Errors in Translating Single-Word False Friends in English and Serbian* (ментор: проф. др Душан Стаменковић, председник Комисије: проф. др Владимир Јовановић, члан: доц. др Александра Јанић).

4) Нејира Бешировић (студијски програм Филологија, модул Српска и компаративна књижевност, број индекса: 124), датум одбране: 13. 1. 2021, тема мастер рада: *„Хасанагиница”: текст усмене баладе и филм* (ментор: доц. др Кристина Митић, председник Комисије: доц. др Александра Јанић, члан: проф. др Дејан Милутиновић).

5) Тања Цветковић (студијски програм Српски језик и књижевност, број индекса: 847), датум одбране: 18. 12. 2020, тема завршног/дипломског рада: *Предлози у „Коренима” Добрице Ћосића* (ментор: проф. др Мирјана Илић, члан: доц. др Александра Лончар Раичевић, члан: доц. др Александра Јанић).

6) Милица Лазић (студијски програм Србистика, број индекса: 2433), датум одбране: 21. 10. 2020, тема завршног/дипломског рада: *Народне бајке и новеле у наставним програмима* (ментор: доц. др Кристина Митић, члан: доц. др Александра Јанић).

7) Лидија Павић (студијски програм Србистика, број индекса: 2432), датум одбране: 14. 10. 2020, тема завршног/дипломског рада: *Кратке говорне форме у наставним програмима* (ментор: доц. др Кристина Митић, члан: доц. др Александра Јанић).

8) Милица Јанковић (студијски програм Србистика, број индекса: 2440), датум одбране: 14. 10. 2020, тема завршног/дипломског рада: *Народне басне и приче о животињама у наставним програмима* (ментор: доц. др Кристина Митић, члан: доц. др Александра Јанић).

9) Невена Радовановић (студијски програм Србистика, број индекса: 2413), датум одбране: 5. 10. 2020, тема завршног/дипломског рада: *Народна лирска поезија у наставним плановима и програмима* (ментор: доц. др Кристина Митић, члан: доц. др Александра Јанић).

10) Миљана Анђелковић (студијски програм Србистика, број индекса: 2402), датум одбране: 2. 10. 2020, тема завршног/дипломског рада: *Досадашња проучавања народне баладе* Хасанагиница(ментор: доц. др Кристина Митић, члан: доц. др Александра Јанић).

11) Даница Димитријевић (студијски програм Филологија, модул Српски језик, број индекса: 113), датум одбране: 10. 7. 2020, тема мастер рада: *Појмовне метафоре у економском дискурсу на примеру Нове економије и Политике* (ментор: проф. др Мирјана Илић, председник Комисије: проф. др Марина Јањић, члан: доц. др Александра Јанић).

Такође, кандидат др Александра Јанић Митић била је члан следеће две комисије за оцену научне заснованости теме докторске дисертације: 1) члан Комисије за оцену научне заснованости теме докторске дисертације *Соматски код културе у руском и српском језику (на материјалу соматских фразеологизама)* кандидата мср Емилије Јовић, у складу са одлуком Научно-стручног већа Универзитета у Нишу 8/18-01-003/22-013 од 12. 4. 2022. године; 2) члан Комисије за оцену научне заснованости теме докторске дисертације *Називи птица у француској и српској фразеологији и паремиологији* кандидата мср Стефана Здравковића, у складу са одлуком Научно-стручног већа Универзитета у Нишу 8/18-01-005/22-019 од 6. 7. 2022. године.

На основу приложених података и података наведених у Извештају Комисије, Веће Депармана за србистику предлаже Изборном већу Филозофског факултета у Нишу да усвоји **позитивну оцену** резултата које је доц. др Александра Јанић Митић постигла у обезбеђивању научно-наставног подмлатка.

|  |  |
| --- | --- |
| У Нишу, 5. 9. 2024. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Доц. др Александра Јанић Митић,  управник Департмана |
|  |  |